CELEX: C2004/262/100
Language: el
Date: 2004-10-23 00:00:00
Title: Υπόθεση Τ-343/04: Προσφυγή-αγωγή του Βασίλειου Τσαρνάβα κατά της Επιτροπής των Ευρωπαϊκών Κοινοτήτων, που ασκήθηκε στις 6 Αυγούστου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/54
            
         Προσφυγή-αγωγή του Βασίλειου Τσαρνάβα κατά της Επιτροπής των Ευρωπαϊκών Κοινοτήτων, που ασκήθηκε στις 6 Αυγούστου 2004
   (Υπόθεση Τ-343/04)
   (2004/C 262/100)
   Γλώσσα διαδικασίας: η γαλλική
   Ο Βασίλειος Τσαρνάβας, κάτοικος Βόλου (Ελλάδα), εκπροσωπούμενος από τον Nicolas Lhoëst, δικηγόρο, με τόπο επιδόσεων στο Λουξεμβούργο, άσκησε στις 6 Αυγούστου 2004 προσφυγή-αγωγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων ζητεί από το Πρωτοδικείο:
   
               —
            
            
               να ακυρώσει την απόφαση του δευτεροβάθμιου βαθμολογητή που εκδόθηκε στις 4 Αυγούστου 2003, η οποία καθορίζει, χωρίς τροποποίηση, την οριστική βαθμολογία του προσφεύγοντος-ενάγοντος για τη χρονική περίοδο από την 1η Ιουλίου 1997 έως τις 30 Ιουνίου 1999,
            
         
               —
            
            
               να ακυρώσει τη σιωπηρή απόφαση της Επιτροπής με την οποία απορρίφθηκε η ένσταση της 30ής Δεκεμβρίου 2003 που άσκησε ο προσφεύγων-ενάγων δυνάμει του άρθρου 90, παράγραφος 2, του Κανονισμού Υπηρεσιακής Κατάστασης,
            
         
               —
            
            
               να υποχρεώσει την Επιτροπή να καταβάλει στον προσφεύγοντα-ενάγοντα αποζημίωση 10 000 ευρώ για ηθική βλάβη που υπέστη,
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα:
   Ο προσφεύγων-ενάγων αμφισβητεί την απόφαση του δευτεροβάθμιου βαθμολογητή που καθορίζει, χωρίς τροποποίηση, την έκθεση βαθμολογίας του για τη χρονική περίοδο 1997-1999. Ζητεί, επιπροσθέτως, αποζημίωση για την ηθική βλάβη που υπέστη.
   Όσον αφορά την αίτηση ακυρώσεως, ο προσφεύγων-ενάγων προβάλλει τους ακόλουθους λόγους:
   
               —
            
            
               πλημμέλειες στη διαδικασία,
            
         
               —
            
            
               πρόδηλο σφάλμα αξιολογήσεως,
            
         
               —
            
            
               έλλειψη αιτιολογήσεως,
            
         
               —
            
            
               κατάχρηση εξουσίας και ηθική παρενόχληση.
            
         Όσον αφορά τη αίτηση αποζημιώσεως, ο προσφεύγων-ενάγων προβάλλει ότι η έκθεση βαθμολογίας συντάχθηκε με καθυστέρηση περίπου τεσσάρων ετών, γεγονός απαράδεκτο. Εξάλλου, ο προσφεύγων-ενάγων υπέστη ηθική παρενόχληση. Για τη συνολική ηθική βλάβη, ο προσφεύγων-ενάγων ζητεί αποζημίωση την οποία εκτιμά, ex aequo et bono, σε 10 000 ευρώ.